CELEX: 32016D1637
Language: sl
Date: 2016-09-06 00:00:00
Title: Sklep Političnega in varnostnega odbora (SZVP) 2016/1637 z dne 6. septembra 2016 o začetku vojaške operacije Evropske unije v južnem delu osrednjega Sredozemlja (operacija EUNAVFOR MED SOPHIA) kot prispevka k uresničevanju embarga ZN na orožje na odprtem morju ob obali Libije (EUNAVFOR MED/4/2016)

10.9.2016   
            
            
               SL
            
            
               Uradni list Evropske unije
            
            
               L 243/14
            
         SKLEP POLITIČNEGA IN VARNOSTNEGA ODBORA (SZVP) 2016/1637
   z dne 6. septembra 2016
   o začetku vojaške operacije Evropske unije v južnem delu osrednjega Sredozemlja (operacija EUNAVFOR MED SOPHIA) kot prispevka k uresničevanju embarga ZN na orožje na odprtem morju ob obali Libije (EUNAVFOR MED/4/2016)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Sklepa Sveta (SZVP) 2015/778 z dne 18. maja 2015 o vojaški operaciji Evropske unije v južnem delu osrednjega Sredozemlja (operacija EUNAVFOR MED SOPHIA) (1) ter zlasti člena 2b in člena 6(1) Sklepa,
   ob upoštevanju naslednjega:
   
               (1)
            
            
               S Sklepom Sveta (SZVP) 2016/993 (2) je bil spremenjen Sklep (SZVP) 2015/778, tako da je bil v navedeni sklep vstavljen člen 2b, s katerim je bila operaciji EUNAVFOR MED SOPHIA dodana podporna naloga prispevanja k izmenjavi informacij in uresničevanju embarga ZN na orožje na odprtem morju ob obali Libije.
            
         
               (2)
            
            
               V členu 2b(2) Sklepa (SZVP) 2015/778 je določeno, da, potem ko Politični in varnostni odbor odloči, da so ustrezni pogoji izpolnjeni, začne operacija EUNAVFOR MED SOPHIA na dogovorjenem območju delovanja prispevati k uresničevanju embarga ZN na orožje na odprtem morju ob obali Libije s pregledi plovil, namenjenih v Libijo ali iz Libije, če obstajajo utemeljeni razlogi za sum, da posredno ali neposredno prevažajo orožje ali sorodni material, namenjen v Libijo ali iz Libije, s čimer kršijo embargo na orožje za Libijo, ter izvajanjem ustreznih ukrepov za zaseg in uničenje takih predmetov, med drugim s preusmerjanjem takih plovil in njihovih posadk v ustrezna pristanišča, da bi olajšala tako uničenje, če ima za to dovoljenje države pristanišča, v skladu z ustreznimi resolucijami Varnostnega sveta ZN, vključno z RVSZN 2292 (2016).
            
         
               (3)
            
            
               Poveljnik operacije EU je Političnemu in varnostnemu odboru zagotovil, da so bile opravljene vse ustrezne priprave in da se ta podporna naloga lahko začne.
            
         
               (4)
            
            
               Zato bi bilo treba dovoliti, da operacija EUNAVFOR MED SOPHIA začne na dogovorjenem območju delovanja prispevati k uresničevanju embarga ZN na orožje na odprtem morju ob obali Libije, kot je določeno v členu 2b Sklepa (SZVP) 2015/778.
            
         
               (5)
            
            
               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –
            
         SPREJEL NASLEDNJI SKLEP:
   Člen 1
   Operacija EUNAVFOR MED SOPHIA začne na dogovorjenem območju svojega delovanja prispevati k uresničevanju embarga ZN na orožje na odprtem morju ob obali Libije, kot je določeno v členu 2b Sklepa (SZVP) 2015/778.
   Člen 2
   Ta sklep začne veljati na dan sprejetja.
   
      V Bruslju, 6. septembra 2016
      
         
            Za Politični in varnostni odbor
         
         
            Predsedujoči
         
         W. STEVENS
      
   
   
      (1)  UL L 122, 19.5.2015, str. 31.
   
      (2)  Sklep Sveta (SZVP) 2016/993 z dne 20. junija 2016 o spremembi Sklepa (SZVP) 2015/778 o vojaški operaciji Evropske unije v južnem delu osrednjega Sredozemlja (operacija EUNAVFOR MED SOPHIA) (UL L 162, 21.6.2016, str. 18).